section_heading: Životopis
paragraph_text: Jurkić je jedini hrvatski scenski umjetnik koji je na Marulićevim danima osvojio tri glavne nagrade u dvije različite kategorije. Nagrađivan je i kao glumac i kao dramski pisac. Nagradu Marul za glumačka ostvarenja prvi put dobiva 1995. za ulogu Intrigala u predstavi "Ljubovnici" splitskog GKM-a. Godine 2002. po drugi put dobiva istu nagradu za ulogu Nikole u predstavi "Nosi nas rijeka" HNK Split. Nagradu Marul za izvedeni dramski tekst dobiva 2000. za predstavu "Kajin i Abel" izvedenu u HNK Split.